**Omejevalni ukrepi - Izvoz, posredovanje in tehnična pomoč**

**na področju nadzora izvoza blaga z dvojno rabo v Rusijo in v Belorusijo**

**Sektor za trgovinsko politiko (STP)** na Ministrstvu za gospodarstvo, turizem in šport pokriva **področje nadzora izvoza blaga z dvojno rabo** in prejema vloge za izdajo dovoljenj za blago z dvojno rabo. Po medresorski presoji tudi pripravi izdajo dovoljenja za izvoz takega blaga.

**V primeru omejevalnih ukrepov, ki se nanašajo na Rusijo in Belorusijo,** ki se širi tudi na blago, ki lahko prispeva k vojaškim in tehnološkim izboljšavam ali k razvoju obrambnega in varnostnega sektorja v teh državah, pa sektor STP pokriva:

**Blago z dvojno rabo** iz **Priloge I (EU)** uredbe **2021/821** – določbe uredbe za omejevalne ukrepe za Rusijo, ki se nanašajo na blago z dvojno rabo (skladno **s členom 2** konsolidirane uredbe **(EU) 833/2014** za Rusijo ( v nadaljevanju uredba **(EU) 833/2014)**; ali v povezavi s členom **1e** konsolidirane uredbe **(EU) 765/2006** za Belorusijo ( v nadaljevanju uredba **(EU) 765/2006)**.

**Blago, ki lahko prispeva k vojaškim in tehnološkim izboljšavam Rusije ali k razvoju njenega obrambnega in varnostnega sektorja** iz **Priloge VII** sankcijske uredbe **(EU) 833/2014**, skladno s **členom 2a** te uredbe.

**Blago, ki lahko prispeva k vojaškim in tehnološkim izboljšavam Belorusije ali k razvoju njenega obrambnega in varnostnega sektorja** iz **Priloge Va** sankcijske uredbe **(EU) 765/2006**) skladno s **členom 1f** te uredbe.

Vloge oz. zahtevka **brez oznake blaga** iz katere od teh Prilog (Priloga I, Priloga VII in Priloga Va) v Sektorju za trgovinsko politiko ne moremo obravnavati. Vlogo / zahtevek lahko v STP **obravnavamo le,** če:

* se blago uvršča v seznam blaga z dvojno rabo v Prilogo I **(EU)** uredbe **2021/821** **in**
* **hkrati** spada pod **izjeme ali odstopanja** v členu **2.3 ali 2.4 oz. 2.5** uredbe **(EU) 833/2014** v primeru izvoza v **Rusijo oziroma**
* **hkrati** spada pod **izjeme ali odstopanja** v členu **1e. ali 1e.3 oz. 1e.4** uredbe **(EU) 765/2006** v primeru izvoza **v Belorusijo**
* se vaše blago uvršča v **Prilogo VII uredbe (EU) 833/2014** dopolnjene z uredbo (EU) 2022/328 **in hkrati spada pod odstopanja** v členu **2a.4 oz. 2a.5** te uredbe v primeru Rusije
* se vaše blago uvršča v **Prilogo Va uredbe (EU) 765/2006** dopolnjene z uredbo (EU) 2022/355 **in hkrati spada pod odstopanja** v členu **1f.4 in 1f.5** te uredbe v primeru Belorusije

Izvoznik je skladno z EU zakonodajo sam dolžan preveriti, ali se blago uvršča med blago z dvojno rabo ali v Prilogo VII za Rusijo ali v Prilogo Va za Belorusijo. Pri tem si lahko pomaga s tarifno številko blaga. V Prilogi I uredbe (EU) 2021/821, Prilogi VII uredbe (EU) 833/2014 in Prilogi Va uredbe (EU) 765/2006 je to blago opredeljeno z drugačnimi tehničnimi lastnostmi kot v sami tarifni številki in blago izvoznika mora za uvrščanje v Prilogo I **dosegati navedene vrednosti parametrov**. Ministrstvo ne izdaja potrdil ali certifikatov, saj za to nima niti pravne podlage niti ne pozna tehničnih karakteristik izvoznikovega blaga in njegove možne uporabe v takšne in drugačne namene, tako kot jo poznata proizvajalec ali izvoznik. Izvoznik lahko stoji za svojo izjavo.

Nekatere tarifne številke blaga lahko poleg drugega blaga vsebujejo v manjši meri tudi blago z dvojno rabo. Če izvoznik izvaža blago pod tako tarifno številko, takrat nadzorni carinski organi v carinskem sistemu ali v TARIC vidijo opozorilo **»Izvozno pooblastilo: dvojna raba«,** kar pa **še ne pomeni, da je konkretno blago** tudi **blago z dvojno rabo.** Zato od izvoznika pričakujejo **ali dovoljenje** za blago z dvojno rabo, **ali pa izjavo**, da se njegovo blago ne uvršča v seznam blaga z dvojno rabo, ker ne dosega konkretnih tehničnih parametrov pri oznaki blaga, ki je s to tarifno številko povezana.

V primeru, da se izvoznikovo blago uvršča pod tako tarifno številko, mora izvoznik preveriti blago glede tehničnih lastnosti**,** ki so zapisane v seznamu blaga z dvojno rabo **v Prilogi I (**povezava: <https://eur-lex.europa.eu/legal-content/EN/TXT/?uri=CELEX%3A02021R0821-20230112&qid=1681816749772> )

Pri potrditvi uvrščanja v seznam blaga z dvojno rabo v Prilogo I uredbe 2021/821 si izvoznik lahko pomaga z aplikacijo [TARIC](https://ec.europa.eu/taxation_customs/dds2/taric/taric_consultation.jsp?Lang=sl) , ki ob tem izpisu ponudi tudi oznako skupine blaga z dvojno rabo iz seznama, kjer naj izvoznik preveri tehnične lastnosti blaga. Če teh lastnosti ne dosega, se blago v seznam ne uvršča. O preveritvi lahko izvoznik sam napiše izjavo o neuvrščanju, kjer bo razvidno, da je to preveril in zakaj se blago ne uvršča.

Pri preverjanju uvrščanja v **Prilogo VII** sankcijske uredbe (EU) 833/2014 si izvoznik v Rusijo lahko pomaga s pogostimi vprašanji in odgovori, ki jih je v ta namen pripravila Evropska komisija (povezava: <https://finance.ec.europa.eu/system/files/2023-03/faqs-sanctions-russia-export-related-restrictions-russia_en.pdf> )**.** Blago iz Priloge VII je v prilogi tega dokumenta povezano tudi s tarifnimi številkami, v katere se uvršča polega drugega blaga. Izvoznik tudi v Prilogi VII pregleda povezano blago glede na navedene tehnične lastnosti.

Enako si izvoznik v Belorusijo lahko z istim dokumentom pomaga v primeru uvrščanja v **Prilogo Va** sankcijske uredbe (EU) 765/2006. V nadaljevanju podajamo 3 praktične primere preverjanja:

Primer 1:

**Primer pregleda uvrščanja v blago z dvojno rabo v Prilogo I pri izvozu v Rusijo z uporabo TARIC:**

Izvoznik izvaža npr. 1000 kg ploščato valjanih izdelkov iz nerjavnega jekla. V TARIC vpiše oz. izbere ustrezno tarifno številko: **72192110** - PLOŠČATO VALJANI IZDELKI IZ NERJAVNEGA JEKLA ŠIRINE 600MM IN VEČ:DEBELINE VEČ KOT 10MM:KI VSEBUJE 2,5MAS%ALI VEČ NIKLJA:VROČE VALJANI,NE V KOLOBARJIH:BREZ NADALJNE OBDELAVE,VSEB NI 10,61% DO 12,13%,DIM:40(12) X 2000(1500) X 8000(6000,12000),KVAL:316 TI;

Izvoznik izbere namembno državo Rusko federacijo (RU) in vpiše ali izbere tarifno številko 7219 2110

|  |  |  |
| --- | --- | --- |
|

|  |  |
| --- | --- |
|  | **III. NERJAVNO JEKLO :** |

 |

|  |  |  |  |
| --- | --- | --- | --- |
| **7219** |

|  |  |
| --- | --- |
|  | **Ploščato valjani izdelki iz nerjavnega jekla, širine 600 mm in več :**[(TN702)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#TN702)[(TN701)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#TN701) |

 |

|  |  |  |  |
| --- | --- | --- | --- |
|  |

|  |  |
| --- | --- |
| **-** | **Vroče valjani, ne v kolobarjih, brez nadaljnje obdelave :** |

 |

|  |  |  |  |
| --- | --- | --- | --- |
| **7219 21** |

|  |  |
| --- | --- |
| **-  -** | **debeline več kot 10 mm :** |

 |

|  |  |  |  |
| --- | --- | --- | --- |
| 7219 21 10  |

|  |  |
| --- | --- |
| -  -  -   | ki vsebujejo 2,5 mas. % ali več niklja  |

 |

ERGA OMNES (ERGA OMNES 1011)

Izpišejo se morebitne omejitve ali obveznosti. Za področje nadzora izvoza blaga z dvojno rabo sta pomembna dva: **Izvozno pooblastilo (dvojna raba) in Kontrola izvoza (26-02-2022)**. Takoj zraven tega so v oklepaju podane oznake ukrepov, ki so kasneje razložene. Oznaka (DUxxx) pomeni, da se v isti tarifni številki nahaja tudi blago z dvojno rabo in kasneje navedeno, katero ali katere oznake blaga z dvojno rabo je potrebno preveriti v Prilogi I uredbe (EU) 2021/821, ki je bila nazadnje posodobljena z delegirano uredbo (EU) 2022/1. Na desni strani so navedeni relevantni EU predpisi (R0001/22 pomeni uredba 2022/1).

Spodaj je ob DU029 in DU073 označeno, da je potrebno v Prilogi I preveriti tehnične prametre pod oznakama za blago z dvojno rabo 1A005 in 1C216.

Oznaka TM856 pomeni, da je potrebno preveriti tudi uredbo (EU) 2022/328, ki ima številne omejitve in prepovedi, med drugim tudi za blago z dvojno rabo.

Vse tretje države (ALLTC 1008)

|  |  |  |  |  |  |
| --- | --- | --- | --- | --- | --- |
| - Izvoz: |

|  |  |  |
| --- | --- | --- |
| Izvozno pooblastilo (dvojna raba) (07-01-2022 - ) |  | [(CD464)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#CD464) [(DU029)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#DU029) [(DU073)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#DU073) |

 | R0001/22 |
|  | [Pokaži pogoje] |  |

Ruska federacija (RU)

|  |  |  |  |  |  |
| --- | --- | --- | --- | --- | --- |
| - Izvoz: |

|  |  |  |
| --- | --- | --- |
| Kontrola izvoza (26-02-2022 - ) |  | [(TM856)](https://ec.europa.eu/taxation_customs/dds2/taric/measures.jsp?Lang=sl&SimDate=20220306&Area=RU&MeasType=&StartPub=&EndPub=&MeasText=&GoodsText=&op=&Taric=7219211000&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#TM856) |

 | R0328/22 |
|  | [Pokaži pogoje] |  |
|  |  |

|  |  |  |  |
| --- | --- | --- | --- |
| CD464 |   | Če je deklarirano blago opisano v opombah "DU", povezanih z ukrepom, je izvozno dovoljenje treba predložiti v skladu z Uredbo (EU) 2021/821 Evropskega parlamenta in Sveta in njenimi spremembami. |   |
| DU029 |   | Blago 1A005 s seznama blaga z dvojno rabo. |   |
| DU073 |   | Blago 1C216 s seznama blaga z dvojno rabo. |   |
| TM856 |   | Council Regulation (EU) 2022/328 (Articles 2):It shall be prohibited to sell, supply, transfer or export, directly or indirectly, dual-use goods and technology, whether or not originating in the Union, to any natural or legal person, entity or body in Russia or for use in Russia. |   |

Ker je prejeto opozorilo, da je v tej tarifni številki tudi blago z dvojno rabo pod 1A005 in 1C216, je potrebno ti dve oznaki preveriti v Prilogi I:

Tam najdemo:

**1A005**Neprebojni jopiči in njihovi sestavni deli:

|  |  |
| --- | --- |
| *Opomba:* | *GLEJ TUDI NADZOR VOJAŠKEGA BLAGA.* |

|  |  |
| --- | --- |
| a. | mehki neprebojni jopiči, ki ne ustrezajo vojaškim standardom ali specifikacijam ali njim odgovarjajočim zahtevam, in posebej zanje izdelani sestavni deli; |

|  |  |
| --- | --- |
| b. | trde zaščitne plošče za neprebojne jopiče, ki zagotavljajo balistično zaščito stopnje IIIA ali manj (NIJ 0101.06, julij 2008) ali „enakovrednih standardov“. |

|  |  |
| --- | --- |
| *Opomba:* | *za „vlaknene ali nitaste materiale“, ki se uporabljajo za proizvodnjo neprebojnih jopičev, glej točko 1C010.* |

|  |  |
| --- | --- |
| *Opomba 1:* | *predmet nadzora v točki 1A005 niso neprebojni jopiči, če so namenjeni za osebno varnost njihovih uporabnikov.* |

|  |  |
| --- | --- |
| *Opomba 2:* | *predmet nadzora v točki 1A005 niso neprebojni jopiči, namenjeni za frontalno zaščito pred drobci in udarnimi valovi eksplozivnih naprav nevojaškega izvora.* |

|  |  |
| --- | --- |
| *Opomba 3:* | *predmet nadzora v točki 1A005 niso neprebojni jopiči, namenjeni samo za zaščito pred urezninami, vbodninami ter poškodbami z iglo ali topim predmetom.* |

ter

**1C216**
Maraging jeklo, razen tistega, ki je določeno v točki 1C116, z natezno trdnostjo 1 950 MPa ali več pri 293 K (20 °C).

|  |  |
| --- | --- |
| *Opomba:* | *predmet nadzora v točki 1C216 niso oblike, pri katerih so linearne dimenzije 75 mm ali manj.* |

*Tehnična opomba:*

*Navedeno maraging jeklo zajema maraging jeklo pred toplotno obdelavo ali po njej.*

Če izvoznik ugotovi, da blago dosega navedene tehnične parametre pod katero od teh oznak, se blago uvršča v seznam v Prilogo I in sicer pod ustrezno oznako, npr 1A005b ali 1C216 in preveri izjeme in odstopanja za možni izvoz pod členom 2 uredbe (EU) 833/2014. Vse ostalo blago pod to tarifno številko se ne uvršča v seznam blaga z dvojno rabo.

**Priloga VII** - tarifna številka : **72192110** se ne povezuje z blagom v prilogi VII. To smo preverili po prilogi v dokumentu Evropske komisije <https://ec.europa.eu/info/files/220316-faqs-export-related-restrictions-russia_en>. Preverjanje v Prilogi VII se naredi enako kot v seznamu blaga z dvojno rabo.

Primer 2:

**Primer pregleda uvrščanja v blago z dvojno rabo v Prilogo I uredbe (EU) 2021/821 pri izvozu v Belorusijo z uporabo TARIC:**

Podjetje želi izvoziti procesno industrijsko opremo za mlekarne. Njihova oprema se nahaja v tarifni številki **8428 3990.** Poglejmo si opis tarifne številke**.**

8428 Drugi stroji za dviganje, manipulacijo, nakladanje ali razkladanje (npr. dvigala, premične stopnice, transporterji in žičnice):
**8428 3990** Drugi transporterji, ki delujejo kontinuirano, za blago ali material: drugi

**Tarifno številko vnesejo ali izberejo v TARICu, Izberejo destinacijo Belorusija in poiščejo ukrepe:**

 *Taric izpiše za blago pod tarifno oznako*  **84283990** *tudi naslednje in spodaj razloži oznaki DU133 in DU144 v oklepajih):*

Vse tretje države (ALLTC 1008)

|  |  |  |  |  |  |
| --- | --- | --- | --- | --- | --- |
|  |

|  |  |  |
| --- | --- | --- |
| Izvozno pooblastilo (dvojna raba) (07-01-2022 - ) |  | [(CD464)](https://ec.europa.eu/taxation_customs//dds2/taric/measures.jsp?Lang=sl&SimDate=20220306&Area=BY&MeasType=&StartPub=&EndPub=&MeasText=&GoodsText=&op=&Taric=84283990&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#CD464) [(DU133)](https://ec.europa.eu/taxation_customs//dds2/taric/measures.jsp?Lang=sl&SimDate=20220306&Area=BY&MeasType=&StartPub=&EndPub=&MeasText=&GoodsText=&op=&Taric=84283990&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#DU133) [(DU144)](https://ec.europa.eu/taxation_customs//dds2/taric/measures.jsp?Lang=sl&SimDate=20220306&Area=BY&MeasType=&StartPub=&EndPub=&MeasText=&GoodsText=&op=&Taric=84283990&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#DU144) |

  | R0001/22 |
|  | [Pokaži pogoje] |  |

Belorusija (BY)

|  |  |  |  |  |  |
| --- | --- | --- | --- | --- | --- |
|  |

|  |  |  |
| --- | --- | --- |
| Kontrola izvoza (03-03-2022 - 08-03-2022) |  | [(TM951)](https://ec.europa.eu/taxation_customs//dds2/taric/measures.jsp?Lang=sl&SimDate=20220306&Area=BY&MeasType=&StartPub=&EndPub=&MeasText=&GoodsText=&op=&Taric=84283990&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#TM951) [(TM956)](https://ec.europa.eu/taxation_customs//dds2/taric/measures.jsp?Lang=sl&SimDate=20220306&Area=BY&MeasType=&StartPub=&EndPub=&MeasText=&GoodsText=&op=&Taric=84283990&search_text=goods&textSearch=&LangDescr=sl&OrderNum=&Regulation=&measStartDat=&measEndDat=#TM956) |

  | R0355/22 |
|  | [Pokaži pogoje] |  |

**DUxxx**  v oklepajih pri **Izvozno pooblastilo (dvojna raba)** so oznake, ki pomenijo, da je v isti tarifni številki tudi določeno blago z dvojno rabo. Nižje na strani je izpisano:

|  |  |  |  |
| --- | --- | --- | --- |
| DU133 |   | Blago 2B007 s seznama blaga z dvojno rabo. |   |
| DU144 |   | Blago 2B207 s seznama blaga z dvojno rabo. |   |

To pomeni, da se pod isto tarifno številko uvršča tudi blago z dvojno rabo 2B007 in 2B207, kar pa **še ne pomeni, da je vse blago pod to tarifno številko uvrščeno v to blago z dvojno rabo.** Potrebno je preveriti tehnične karakteristike pod tema oznakama v seznamu blaga z dvojno rabo v Prilogi I. Če blago ne dosega tehničnih lastnosti, se tja ne uvršča.

Iz seznama blaga z dvojno rabo v Prilogi I lahko preberemo:

***2B007******„Roboti“, ki imajo katero koli od naslednjih značilnosti, in posebej zanje izdelane kontrolne enote in „končne enote****“:*

*Opomba: GLEJ TUDI TOČKO 2B207.*

*a. se ne uporablja;*

*b. izdelani so posebej za izpolnjevanje nacionalnih varnostnih standardov* ***za potencialno eksplozivno okolje****;*

*Opomba: predmet nadzora v točki 2B007.b niso „roboti“, ki so posebej izdelani za uporabo v lakirnicah.*

*c. posebej načrtovano ali oblikovano* ***za obstojno radiacijsko trdnost pri skupni radiacijski dozi, večji od 5 × 10 3 Gy (silicij), brez strukturne spremembe v materialu****, ali*

*Tehnična opomba:*

*Pojem Gy (silicij) se nanaša na sevalno energijo v J/kg, ki jo absorbira nezaščiteni vzorec silicija, izpostavljen ionizirajočemu sevanju.*

*d. posebej so izdelani* ***za delovanje na višinah nad 30 000 m****.*

***2B207*** *„Roboti“, „končne enote“ in kontrolne enote, razen tistih iz točke 2B007:*

*a. „roboti“ ali „končne enote“, posebej izdelani za izpolnjevanje nacionalnih varnostnih standardov, ki se uporabljajo* ***za ravnanje z močnimi eksplozivi (****npr. upoštevanje električnih značilnosti pri delu z visoko eksplozivnimi sredstvi);*

*b.* ***kontrolne enote,*** *ki so posebej izdelane za katere koli „robote“ ali „končne enote“ iz točke 2B207.a.*

Vsi ostali roboti oz. drugo blago pod to tarifno številko se ne uvrščajo v seznam blaga z dvojno rabo.

Opozorilo v TARICu je lahko potreba po pregledu tudi drugih omejevalnih ukrepov za državo. V primeru izvoza v Belorusijo se izpiše **Kontrola izvoza**  in na koncu okrajšava uredbe **2022/355**. Zdaj na podlagi tarifne številke blaga preverimo uvrščanje v **Prilogo Va**. Na področju nadzora izvoza blaga z dvojno rabo je potrebno preveriti uvrščanje med blago, ki lahko prispeva k vojaškim in tehnološkim izboljšavam Belorusije ali k razvoju obrambnega in varnostnega sektorja v Belorusiji.

Pomagamo si z navodili Evropske komisije in Prilogo VII za Rusijo, ki je enaka naštetemu blagu v Prilogi Va za Belorusijo:

 <https://ec.europa.eu/info/files/220316-faqs-export-related-restrictions-russia_en>

Predstavimo primer:

Primer 3:

**Primer pregleda uvrščanja v blago z dvojno rabo v Prilogo Va uredbe (EU) 765/2006 pri izvozu v Belorusijo z uporabo TARIC:**

Podjetje želi v Belorusijo izvoziti opremo za zagotavljanje komunikacij v elektroenergetskem sistemu med transformatorskimi postajami in znotraj njih, med raznimi elektroenergetskimi enotami, kot so zaščitni releji, krmilniki, merilniki, števci. Oprema se uvršča pod tarifno številko 8517 620002.

V tarifni številki  **8517 6200** pa se poleg drugega blaga nahaja tudi blago iz seznama **v Prilogi Va** uredbe (EU)765/2006, spremenjene z uredbo (EU) 2022/355 glede omejevalnih ukrepov za Belorusijo, ki predstavlja seznam opreme, ki lahko poveča obrambne in varnostne kapacitete Belorusije:

*X.A.III.101 Telekomunikacijska oprema.*

*a. Katera koli vrsta telekomunikacijske opreme, ki ni predmet nadzora iz točke 5A001.a1 in je posebej zasnovana za delovanje* ***zunaj temperaturnega obsega od 219 K (–54 °C) do 397 K (124 °C****).*

Oznaka 5A001.a1 se tu nanaša na blago z dvojno rabo iz Priloge I, in tu pomeni, da je to blago drugačno od tega navedenega v seznamu blaga z dvojno rabo, kljub temu pa mora dosegati delovanje v določenem temperaturnem obsegu, ki je zelo specifičen.

Izvoznik preveri, ali njegovo blago res dosega te tehnične parametre. Na tej podlagi ugotovi, ali se blago uvršča pod to oznako jin se torej nahaja v Prilogi Va ali ne.

Poleg omejitev za blago z dvojno rabo in blago, ki lahko prispeva k vojaškim in tehnološkim izboljšavam Rusije/ Belorusije ali k razvoju njenega obrambnega in varnostnega sektorja **so še omejevalni ukrepi za drugo blago**, kar pa ni v pristojnosti Sektorja za trgovinsko politiko STP in je potrebno vprašanje nasloviti na ukrajina.mgts@gov.si in dopisati, da ne gre za blago z dvojno rabo.

**Grafični prikaz preverjanja ukrepov za blago na področju nadzora izvoza blaga z dvojno rabo za izvoz v Rusijo**:

